Page:William Wye Smith-The New Testament in Braid Scots.pdf/18

The twat inatructit. wordie; and hide ye thar till ye gang awa.

12. "And when ye come intil a hoose, salute it.

13. "And gin the hoose be wordie, lat yere peace bide upon it; and gin it be no wordie, yere peace wull come back till ye again.

14. "And whasae winna tak ye in, nor hear yere words—whan ye gang oot o' that hoose or that toun. flaif at!' the vera stour frae yere feet.

15. "Truly say I t'ye, It sal be mair tholeable for Sodom and Gomorrah in the day o' judgment nor for that citie!

16. "And look! Isend ye oot as sheep amang wolves: be ye than wyss like serpents, and aefauld as doos.

17. "But tak tent o’ men! for they wull gie ye up to Cooncils, and clour ye i' their kirks;

18. "And ye sal be brocht aiore Governors and Kings for my sake, for a testimonie to them and to the nations.

19. "But when they deliver ye up, be-na fashed aboot hoo or what ye sal say: for in that same 'oor it sal be gien ye what to say.

20. "For it isna ye wha are speakin, but the Spirit o’ yere Faither wha speaks in ye.

21. "And brither sal gie up the brither to deid, and the faither the bairn; and the bairns sal rise up again the parents, and has them putten to deid.

22. "And ye sal be hatit o' a' folk for the sake o' my name; but he wha tholes to the end, that same sal be deliver't.

23. "But whan they persecute ye qno' Luther, "is eye a Crusian!" i' this tonn, ﬂee till anither; for truly say I t'ye, Ye'se no he ower the cities 0' Isra'l till when the Son 0' Man comes!

24. "The learner is no aboou the teacher, nor a servant aboon the maister.

25. "Eneuch that the learner sud fare as dis the teacher, and the servant like his maister. Gin they ca' the maister o' the hoose Beelzebul, hoo muckle mair them o' his househauld?

26. "Be-na ﬂey't at them than; for that is naething cover't that sanna be uncover't; and hid, that sanna be kent.

27. "What I tell ye i' the mirk tell ye oot i' the licht; and what ye hear whnsh't i' the lug, proclaim ye on the hoose-taps!

28. "And dreid-na them wha slay the body, but canna slay the saul! but raither dreid ye him wha is able to wreck saul and body in hell!

29. "Arena twa sparrows gaun for a bodie? And ane frae mang them fa’s-na on the grand withoot yere Faither!

30. "But the wars hairs o' yere heid are a' coontit.

31. "Dinna be dowie, than: ye are better nor mony sparrows!

32. "Whssae sal own me afore men, him sal I own afore my Faither wha is in Heeven.

33. "But whasae disowns me afore men, him sal I disown afore my Faither wha is in Heeven.

34. "Think-na I am come to cast abreid quateness on the yirth: I come-na to cast quateness, but a sword.

35. "For I am come to set in dispute a man again his faither, and a bride again her gude-mither;

36. "And a man's faes are they o' his sin hoose.

37. "Wha lo'es faither or mither mair nor me, isna wordie o' me; and wha lo'es son or dochter mair not me, isna wordie o' me. 12